AFC Azijski kup 2015 – grupa C
AFC Azijski kup 2015 - grupa C je bila jedna od četiri grupe grupne faze nogometnog takmičenja u sklopu igranja AFC Azijskog kupa 2015. u Australiji. Takmičenje u grupi je održano od 11. do 19. januara 2015. Grupu je sačinjavalo četiri reprezentacije: Iran kao prvoplasirana i Ujedinjeni Arapski Emirati kao drugoplasirana ekipa su se kvalificirali u četvrtfinale, dok su Bahrein i Katar završili takmičenje u grupnoj fazi. Utakmice grupe C su se igrale u četiri grada: Canberri na stadionu Canberra, Melbourneu na stadionu Melbourne Rectangular, Sydneyu na stadionu Australija i Brisbaneu na stadionu Lang Park.